חואן נונייס

חואן נונייס גרסיה (בספרדית: Juan Núñez García; נולד ב-4 ביוני 2004) הוא כדורסלן ספרדי המשחק בעמדת הרכז ברטיופארם אולם.

קריירה
נונייס נולד במדריד, וב-2015 הצטרף למחלקת הנוער של ריאל מדריד. הוא נבחר ל-MVP של טורניר המוקדמות של טורניר הדור הבא של יורוליג בסקטבול, 2019/2020, עם ממוצעים של 9.5 נקודות ו-5 אסיסטים ב-4 משחקים.

בשנת 2021 זכה עם ריאל בטורניר הדור הבא ביורוליג. הוא לא השתתף במשחק הגמר, מפני שזומן על ידי המאמן פאבלו לאסו לקבוצה הבוגרת בשל פציעות של שחקני הרכב.

ב-6 ביוני 2021 ערך את הופעת הבכורה שלו בקבוצה הבוגרת של ריאל מדריד, בניצחון בחצי גמר פלייאוף הליגה על ולנסיה. במשחק זה הוא קלע 2 נקודות מקו העונשין והוסיף 2 ריבאונדים ואסיסט אחד ב-7 דקות משחק.

ב-15 באוגוסט 2023 חתם ברטיופארם אולם הגרמנית, ובתום העונה זכה עימה באליפות גרמניה.

קישורים חיצוניים

הערות שוליים

כדורסלנים ספרדים
כדורסלני ריאל מדריד
כדורסלני רטיופארם אולם
כדורסלני נבחרת ספרד
מדריד: ספורטאים
ספרדים שנולדו ב-2004